Business Hi-Tech

DIGI RCS & RDS anunţă că va mări viteza la internet fix atât pentru abonaţii noi cât şi pentru clienţii existenţi, fără a percepe costuri suplimentare, potrivit unui anunţ din partea companiei.

Din 15 octombrie 2018 până pe 15 ianuarie 2019, actualii clienţi şi noii abonaţi care contractează serviciile FiberLink 300 şi FiberLink 500 vor avea acces gratuit la nivelul superior de viteză a datelor, respectiv la FiberLink 500 sau FiberLink 1000.

„Ca lideri ai pieţei de internet fix, în România, suntem conectaţi nelimitat cu clienţii noştri şi onorăm promisiunea de a le oferi cele mai bune servicii la cele mai competitive preţuri. Prin această nouă facilitate, timp de 3 luni, clienţii DigiNet FiberLink 300 şi DigiNet FiberLink 500 vor avea acces gratuit la o conexiune cu o viteză superioară de transfer de date”, a declarat Valentin Popoviciu, Vicepreşedinte al Grupului Digi RCS & RDS.

Serviciul FiberLink 300 va rămâne la preţul de 28 de lei/lună, în timp ce FiberLink 500 şi FiberLink 1000 vor avea preţuri de 34, respectiv 39 de lei pe lună.